惠亮

惠亮係公元6世紀嘅新羅僧侶。

渠出身高句麗，喺嗰度開堂講經。有次後生時嘅新羅貴族居柒夫潛入高句麗國境，咁啱惠亮講經就去聽講。惠亮晚黑叫居柒夫秘密見面，講明知道居柒夫唔係普通人，叫渠快尐返去新羅，費事被人認到。又話睇居柒夫嘅面相，將來實係做將軍，第時如果呢度打仗，請渠放過自己。

後來居柒夫喺551年帶兵入侵高句麗嗰時，為咗報答舊時惠亮嘅恩惠，邀請渠一齊返去新羅。惠亮覺得高句麗國政混亂，所以應承咗。之後惠亮得到真興王任命做僧統，設立百高座講會同八關會。

參攷 

高句麗人
新羅人
佛教男僧人